《元师迁化其徒得舍利供于天钵因作四十言赞叹既而得殿省苏承诗又增十字》
宋代·文彦博

师今顺寂去，所寂竟何如。倏尔归无物，湛然同太虚。

化成三昧火，超出四禅居。方悟祇园法，又胜漆园书。

苏君善知识，言诗更起予。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。